वन विभाग में इतने बड़े-बड़े भ्रष्टाचार के मामले हुए हैं कि अब तक आरोपी अफसरों पर निलंबन और बर्खास्त की कार्रवाई हो जानी चाहिए थी, लेकिन यह कार्रवाई तो दूर की बात है उन पर 9 साल बीतने के बाद जांच तक पूरी नहीं हो पाई है। मजे की बात है कि विभाग के अफसरों ने उन अधिकारियों को जांच अधिकारी बनाया है जो पहले ही मामले में फंसे हैं। दरअसल उच्च पदों पर बैठे अफसरों ने कभी नहीं चाहा कि भ्रष्टाचार मामलों में लिप्त अधिकारियों पर कार्रवाई हो। यही वजह है कि ऐसे सभी मामलों की जांच चलती रही। इन मामलों में जब भी जिम्मेदार अधिकारियों ने अपने उच्च अधिकारियों को जानकारी तक नहीं भेजी। नतीजा यह हुआ कि जांच की फाइल समय के साथ दबा दी गई और पूछने पर अफसर जांच चल रही है का रटा रटाया जवाब देते रहे। तत्कालीन बिलासपुर वनमंडल के डीएफओ डीपी साहू से उनके मोबाइल नंबर 7587012800 पर संपर्क किया गया वहीं सीसीएफ आनंद बाबू के मोबाइल नंबर 7587012000 पर भी मामलों के संबंध में कई बार संपर्क करने की कोशिश की गई, लेकिन जिम्मेदार अधिकारियों ने इन मामलों पर कभी भी चर्चा करना भी उचित नहीं समझा।